2020. gada 9. jūnijā Noteikumi Nr. 365

Rīgā (prot. Nr. 40 31. §)

**Grozījums Ministru kabineta 2007. gada 26. jūnija noteikumos Nr. 416 "Zāļu izplatīšanas un kvalitātes kontroles kārtība"**

Izdoti saskaņā ar

Farmācijas likuma 5. panta 3. un

25. punktu un 19. pantu

1. Izdarīt Ministru kabineta 2007. gada 26. jūnija noteikumos Nr. 416 "Zāļu izplatīšanas un kvalitātes kontroles kārtība" (Latvijas Vēstnesis, 2007, 104. nr.; 2008, 167. nr.; 2009, 126., 154. nr.; 2010, 123. nr.; 2012, 147. nr.; 2013, 198., 242. nr.; 2016, 29., 129., 251. nr.; 2018, 49. nr.; 2019, 12. nr.; 2020, 63A. nr.) grozījumu un papildināt noteikumus ar 171.17 un 171.18 punktu šādā redakcijā:

"171.17 Līdz 2020. gada 31. decembrim vispārēja (atvērta) tipa aptieka veic attālinātu privātpersonas pasūtījumu – zāļu, tai skaitā recepšu zāļu un no valsts budžeta līdzekļiem kompensētu zāļu un medicīnisko ierīču (turpmāk šajā punktā – zāles) – apstrādi un piegādi uz privātpersonas dzīvesvietu, ievērojot šādas prasības:

171.171. vispārēja (atvērta) tipa aptieka, kura piegādā zāles un medicīniskās ierīces personām dzīvesvietā, pirms pakalpojuma uzsākšanas informē Zāļu valsts aģentūru par šāda pakalpojuma nodrošināšanu, un Zāļu valsts aģentūra to norāda savā tīmekļa vietnē. Ja persona vēršas vispārēja (atvērta) tipa aptiekā, kas neveic zāļu piegādi, tā informē personu par tuvāko vispārēja (atvērta) tipa aptieku, kura šādu pakalpojumu sniedz;

171.172. vispārēja (atvērta) tipa aptieka nodrošina personas – zāļu saņēmēja – identifikāciju, attālinātu konsultāciju par zāļu lietošanu, zāļu verifikāciju aptiekā pirms piegādes un zāļu kvalitātes saglabāšanu piegādes laikā, ievērojot normatīvajos aktos par epidemioloģiskās drošības pasākumiem   
Covid-19 infekcijas izplatības ierobežošanai noteiktās prasības;

171.17 3. narkotisko vai psihotropo zāļu piegādi veic tikai vispārēja (atvērta) tipa aptiekas vai tās filiāles darbinieks (farmaceits vai farmaceita asistents) vai [Farmācijas likuma](https://likumi.lv/ta/id/43127-farmacijas-likums) [42. pantā](https://likumi.lv/ta/id/43127-farmacijas-likums#p42) minētajā gadījumā – ārstniecības persona. Pārējo zāļu piegādei uz personas dzīvesvietu netiek noteikti ierobežojumi attiecībā uz personu, kas to veic;

171.174. zāles piegādā mājās, ja persona tās nevar iegādāties personīgi aptiekā vai deleģēt citu personu saņemt vienotajā veselības nozares elektroniskajā informācijas sistēmā e-receptē izrakstītās zāles;

171.17 5. vispārēja (atvērta) tipa aptieka zāļu pasūtījumu pieņem telefoniski vai izmantojot citu informācijas sabiedrības pakalpojumu. Pasūtījuma noformēšanas laikā vispārēja (atvērta) tipa aptiekas vai tās filiāles darbinieks identificē personu (zāļu saņēmēju) pēc vārda, uzvārda, dzīvesvietas adreses un tālruņa numura. Ja persona pasūta piegādei recepšu zāles, aptiekas vai tās filiāles darbinieks noskaidro arī personas kodu, lai vienotajā veselības nozares elektroniskajā informācijas sistēmā apstrādātu e-recepti;

171.17 6. vispārēja (atvērta) tipa aptiekas vadītājs atbild par sniegtā piegādes pakalpojuma kvalitāti. Vispārējā (atvērta) tipa aptiekas vadītājs un farmaceits, kurš organizē zāļu izsniegšanu un piegādi, atbilstoši kompetencei ir atbildīgs par visu zāļu piegādes posmu uzraudzību – zāļu marķēšanu un uzlīmes pievienošanu zāļu iepakojumiem, pakošanu, sūtījuma piegādi un izsniegšanu pasūtījumu veikušajai personai, kā arī konsultāciju sniegšanu par drošu zāļu lietošanu.

171.18 Līdz 2020. gada 31. decembrim, nepiemērojot šo noteikumu 34. un 60.2 punkta nosacījumus, zāļu vairumtirgotājiem atļauts izplatīt zāles Baltijas iepakojumā (bez paralēlā importa vai paralēlās izplatīšanas atļaujas), kas paredzēts Igaunijas vai Lietuvas tirgum, ja tās Latvijā nav pieejamas, par izplatīšanu informējot zāļu reģistrācijas apliecības īpašnieku."

2. Noteikumi stājas spēkā 2020. gada 10. jūnijā.

Ministru prezidents A. K. Kariņš

Veselības ministre I. Viņķele